Na temelju članka 58. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22 i 156/23) te članka 58. Statuta Osnovne škole Katarina Zrinska Mečenčani, Školski odbor na 29. sjednici, nakon provedene rasprave  na sjednicama Učiteljskog vijeća, Vijeća roditelja i Vijeća učenika, dana 22.07.2026. donosi:

                                   IZMJENE I DOPUNE KUĆNOG REDA 

                                                         Članak 1.
U Kućnom redu Osnovne škole Katarina Zrinska Mečenčani, KLASA: 011-03/25-02-01, URBROJ: 2176-83-01-25-1 od 29. travnja 2025. godine u članku 8. stavku 2. ispred riječi „spremačice“ dodaju se riječi „operativni djelatnik za sigurnost i civilnu zaštitu,“

                                                         Članak 2.
U članku 9. riječi „Državne uprave za zaštitu i spašavanje“ zamjenjuju se riječima „jedinstvenog europskog broja za hitne službe 112.“

                                                         Članak 3.
Članak 12. mijenja se i glasi:
(1) U svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole. 
(2) U slučaju korištenja informacijsko-komunikacijskih uređaja suprotno stavku 1. ovoga  članka, nedopušteno korištenje evidentirati će se u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.
(3) U svim prostorima Škole zabranjeno je svako neovlašteno audio i/ili video snimanje radnika Škole, učenika, roditelja ili skrbnika i ostalih osoba, bez njihovog znanja i odobrenja. 
(4) Snimanje iz stavka 3. ovoga članka moguće je uz prethodnu najavu ravnatelju Škole te uz odobrenje ravnatelja i suglasnost osoba iz stavka 3. ovoga članka te roditelja za učenike. 


                                                        Članak 4. 

U članku 13. stavku 4. iza riječi „suprotno“ dodaju se riječi: „članku 12. stavku 1. ovog Kućnog reda te“


                                                        Članak 5.

U članku 17. stavak 3. se briše.

                    
                                                        Članak 6.

Ove izmjene i dopune Kućnog reda stupaju na snagu dan nakon dana objave na oglasnoj ploči Škole.




                                                                                   Predsjednik Školskog odbora
                                                                                             Stipo Šapina

                                                                                   _________________________








Ove izmjene i dopune Kućnog reda objavljene su na oglasnoj ploči Škole dana 22.07.2026., a stupaju na snagu dana 23.07.2026.





                                                                                  Ravnateljica Škole
                                                                                  Svjetlana Tufeković, prof.

                                                                              __________________________







KLASA: 011-03/26-02/01
URBROJ: 2176-83-01-26-8


                                                                               

                                                     
                                                             


